open-index/open-wikipedia-markdown huggingface dataset:
Jaroslav Tuček

**Jaroslav Tuček** (*Šourek*; født 24. august 1882, død ukjent) var en bøhmisk fekter som deltok i de olympiske leker 1908 i London.

Tuček vant en bronsemedalje i fekting under Sommer-OL 1908 i London. Han var med på det böhmiske laget som kom på tredjeplass i lagkonkurransen i sabel bak Ungarn og Italia.

## OL-medaljer
* 1908  London -  Bronse i fekting, sabel lagkonkurranse  Böhmen.

## Referanser


## Eksterne lenker
*
Sprint-VM på skøyter 2009

**Sprint-VM på skøyter 2009**, det 38. offisielle sprint-VM på skøyter siden det første i 1972, ble arrangert i Krylatskoje idrettshall i Moskva, Russland, den 17. og 18. januar 2009. 

Både i herre- og kvinneklassen ble det mestre som ikke hadde en sprint-VM-tittel fra før. Shani Davis fra USA vant herrenes VM for første gang, og ble den andre mann som har vunnet både sprint-VM og allround-VM i karrieren. De to øvrige medaljørene, Keiichiro Nagashima og Simon Kuipers, tok også sine første medaljer i sprint-VM, og det var Japans beste plassering på åtte år. Den regjerende mester Lee Kyou-hyuk fra Sør-Korea lå på andreplass før siste 1000 meter, men falt.

Wang Beixing fra Kina vant dameklassen med nesten ett poengs margin, kom på pallen for første gang, og ble den første kineser som har vunnet sprint-VM siden Ye Qiaobo i 1993. Den regjerende mester Jenny Wolf tok sølv. 23-årige Yu Jing fra Kina, som debuterte internasjonalt seks uker før dette mesterskapet, vant bronse og sørget for at Kina vant to medaljer i sprint-VM for første gang gjennom tidene.

31 menn og 28 kvinner fra 16 nasjoner deltok. Det var det første sprint-VM hvor antallet løpere på siste distanse var begrenset; bare 24 løpere kunne kvalifisere seg for siste distanse.

## Utvalgte deltakere

De følgende deltakerne hadde utmerket seg internasjonalt i de foregående sesongene. Løperne er rangert etter beste plassering fra tidligere sprint-VM. 
### Menn

* Sesongbeste (SB) oppnådd på innendørsbaner høyere enn 1000 meter over havet merket med *

Wennemars, to ganger verdensmester i sprint, var uplassert i verdenscupen på 500 meter etter å ha blitt slått ut av det nederlandske laget.

### Kvinner

* Sesongbeste (SB) oppnådd på innendørsbaner høyere 1000 meter enn havet merket med *

Friesinger, som vant VM i 2007, gjorde sin debut for sesongen. Hun ble skadet i kneet i juli og kunne ikke konkurrere i de siste månedene av 2008.

## 1. dag

### 500 meter

### 1000 meter

### Sammenlagt etter 1. dag

## 2. dag

### 500 meter

### Sammenlagt etter 3 løp

### 1000 meter

## Sluttresultat

## Referanser


## Kilder
*  Drama on the ice as Davis and Wang crowned World Sprint Champions Publisert 19. jan 2009. *AIPSMedia.com* Besøkt 20. apr 2011.
Akitsugu Konno

**Akitsugu Konno** (japansk 金野 昭次, *Konno Akitsugu*, født 1. september 1944 i Sapporo i Hokkaidō, død 5. september 2019) var en japansk skihopper som var aktiv på begynnelsen av 1970-årene.

Konnos fremste prestasjon var sølvmedaljen bak landsmannen Yukio Kasaya under OL i 1972 i Sapporo, som også gjaldt som VM i skihopping.

Konno deltok i den tysk-østerrikske hoppuka ved tre anledninger. Den beste prestasjonen var ellevteplass i Oberstdorf 2. januar 1972.

## Referanser


## Eksterne lenker
*
Richard Kröll

**Richard Kröll** (født 15. mars 1968 i Ginzling-Dornauberg, død 5. oktober 1996 i Kaltenbach, Zillertal) var en østerriksk alpinist.

Under junior-VM 1986 tok Kröll sølv i slalåm og i kombinasjonen, samt bronse i storslalåm. I løpet av karrieren vant han tre renn i verdenscupen, og hadde ytterligere tre plasseringer blant de tre fremste. I 1990 ble han østerriksk mester i storslalåm, og i 1991 og 1996 ble han mester i super-G. Under VM 1993 i Morioka kom Richard Kröll på 11.-plass i storslalåm, og under VM 1996 i Sierra Nevada ble han nr. 20 i super-G.

I 1996 omkom Kröll i en bilulykke i Kaltenbach i Zillertal.

## Verdenscupseire

## Referanser


## Eksterne lenker
*
Helfo

**Helfo** (opprinnelig **Helseøkonomiforvaltningen**) er Helsedirektoratets ytre etat, og forvalter årlig om lag 45 milliarder kroner. Dette omfatter oppgjør fra folketrygden til helseaktører for pasientbehandling og utførte helsetjenester, og individuell refusjon av innbyggernes utgifter til blant annet legemidler og helsetjenester i inn- og utland. 

## Historikk
Helseøkonomiforvaltningen ble i 2004 etablert som Trygdeetatens oppgjørsorganisasjon, underlagt Rikstrygdeverket. I 2006 ble NAV etablert, og enheten skiftet navn til NAV Helsetjenesteforvaltning. Forvaltningsansvaret for helserefusjon ble flyttet fra NAV til Helsedirektoratet[<sup>[1]</sup>](https://no.wikipedia.org/wiki/Helfo) i 2009, og enheten endret navn til Helfo.

## Samfunnsoppdrag
* Helfos samfunnsoppdrag er å ivareta brukernes rettigheter og yte service til behandlere og innbyggere gjennom veiledning og informasjon om helsetjenesten.
* Helfo skal forvalte rettigheter gitt gjennom folketrygdlovens kapittel 5 (stønad ved helsetjenester) og bidra til god etterlevelse.
* Saksbehandling, kontroll og utbetaling av stønader skal skje i henhold til økonomiregelverket og øvrige bestemmelser for offentlig virksomhet.  
* Helfo skal bidra til innsikt i velferdsordningens virkemåte, og videreutvikling av tjenesteområdene.  

## Stønadsordninger til innbyggere
Helfo forvalter helserettigheter for innbyggere gjennom refusjon over folketrygden (kapittel 5), som omfatter stønad til dekning av utgifter til helsetjenester. ​Formålet med stønaden er å gi hel eller delvis kompensasjon til medlemmer av folketrygden for nødvendige utgifter til helsetjenester. Helfo utbetaler ca 50 milliarder kroner i året (2025).​

Helfo sørger for stønad til 
* undersøkelse og behandling hos helseaktører​
* legemidler, næringsmidler og medisinsk forbruksmateriell​
* ulike bidragsformål​
* fødsler utenfor institusjon​

## Servicetjenester til innbyggere
* bytte av fastlege
* frikort for helsetjenester
* Europeisk helsetrygdkort
* pasientformidling ved fristbrudd
* brukerstøttefunksjon for alle tjenester på helsenorge.no
* nasjonalt kontaktpunkt for EUs pasientrettighetsdirektiv

## Tjenester til helseaktører

* inngåelse av avtale om direkteoppgjør i selvbetjeningsløsningen Tjenesteportalen for helseaktører eller Altinn
* saksbehandling og utbetaling av krav fra helseaktører for pasientbehandling og utførte helsetjenester
* saksbehandling og utbetaling av krav fra apotek og bandasjister for legemidler, næringsmidler og medisinsk forbruksmateriell
* saksbehandling og utbetaling av bidragsformål

## Organisasjon og kontorstruktur
Helfo ledes av direktør Øistein Brinck.

Helfo har 10 avdelinger:

# Fellestjenester
# Behandlingsrefusjon
# Kommunikasjon
# Kontroll
# Legemidler og utstyr
# Prosjekt og utvikling
# Servicetjenester
# Utland
# Veiledning

Helfo har kontorer i Tønsberg, Fredrikstad, Sola, Ørsta, Mo i Rana og Kirkenes. 

## Referanser


## Eksterne lenker
*
Claude Berri

**Claude Berri**, født **Claude Berel Langmann** (1. juli 1934 i Paris, død 12. januar 2009) var en fransk filmregissør, skuespiller, manusforfatter og filmprodusent. Han var især kjent for regien av filmene *[[Kilden i Provence]]* og *[[Manon og kilden]]*. Han var en av Frankrikes ledende filmskapere i sin generasjon. 

Berri begynt filmkarrieren som skuespiller, men i 1960-årene forsøkte han seg også bak kameraet, og han vant en Oscar for beste kortfilm i 1965 for filmen *Le poulet* (*Kyllingen*) fra 1962. Han arbeidet imidlertid mest som produsent, blant annet på Roman Polańskis *Tess* og Patrice Chéreaus *[[Dronning Margot (film)|Dronning Margot]]*. 

Han oppnådde størst suksess med de to filmene basert på Marcel Pagnols romanfigur «Jean de Florette», *[[Jean de Florette – Kilden i Provence|Kilden i Provence]]* og *Manon og kilden*, som begge hadde premiere i 1986. Begge filmene fikk stor suksess både i hjemlandet og internasjonalt, og innbrakte mange priser. Han regisserte dessuten filmen *[[Le Maître d'école]]* (1981) og produserte den kommersielle suksessen *[[Velkommen til Chti'ene]]* (2008).

## Filmografi (utvalg)

### Som regissør
* 1966: *Den gamle mannen og barnet* (Le Vieil Homme et l'Enfant)
* 1972: *Sex Shop*
* 1978: *Et øyeblikks galskap* (Un moment d'égarement)
* 1981: *[[Le Maître d'école]]* 
* 1984: *Hevneren* (Tchao Pantin)
* 1986: *[[Jean de Florette – Kilden i Provence]]* (Jean de Florette)
* 1986: *Jean de Florette 2 – Manon og kilden* (Manon des Sources)
* 1991: *Uranus*
* 1993: *Germinal*
* 1997: *Lucie Aubrac*
* 2007: *Sammen er vi mindre alene* (Ensemble, c'est tout)

## Referanser


## Eksterne lenker
*
Patrick McGoohan

**Patrick Joseph McGoohan** (født 19. mars 1928 i Astoria i Queens i New York, død 13. januar 2009) var en irsk-amerikansk skuespiller.

McGoohan er kjent som John Drake i *[[Danger Man]]* (1960&ndash;1968) og som Number Six i *[[The Prisoner]]* (1967&ndash;1968).

McGoohan ble født i USA, men flyttet som sjuåring til Sheffield og var deretter mest virksom i Storbritannia. Han spilte i blant annet filmene *[[High Tide at Noon]]* (1956), *[[Life for Ruth]]* (1962), *[[Ice Station Zebra]]* (1968) og *[[Braveheart]]* (1995, som den brutale kong Edvard I). Det kan også nevnes at han i 1981 spilte rollen som Dr. Paul Ruth i den kanadiske thrilleren *[[Scanners]]*.

Hans skuespill i TV-serien *[[The Prisoner]]* er en inspirasjonskilde til sangen «McGoohan's Blues» fra 1969.

## Referanser


## Eksterne lenker
*
Derrick (navn)

**Derrick** er en variant av mannsnavnet *[[Derek]]*, som har opprinnelse i lavtyske *Theodoric*. Navnet er dannet av *þeud*, «folk», og *ric*, «makt, hersker». Den gotiske formen av navnet var *Thiudreiks*.

## Utbredelse
*Derek* var et vanlig navn i England fra 1930-årene til 1960-årene.

*Derrick* var et populært navn i USA fra 1960- til 2000-årene og hadde en popularitetstopp med 0,2% i 1980.

|}

## Kjente personer med navnet
Personene i listen er ordnet kronologisk etter fødselsår.
* Derrick Branche (f. 1947), indisk musiker og skuespiller, venn av Freddie Mercury
* Derrick Jensen (f. 1960), amerikansk forfatter og miljøverner
* Derrick May (f. 1963), amerikansk musiker
* Derrick Rose (f. 1988), amerikansk basketballspiller

## Annen bruk av navnet
* Derrick, tysk kriminalserie fra 1970-, 1980- og 1990-tallet med hovedrollefigur spilt av Horst Tappert

## Referanser


## Eksterne lenker
*
Moskeen i Groznyj

**Hovedmoskeen i Groznyj**, er Europas største moské, og har plass til over 10 000 mennesker. Den ligger i den tsjetsjenske hovedstaden Groznyj. Moskeen ble offisielt åpnet 16. oktober 2008, og er bygd etter samme plan som en tyrkisk moské. Byggingen er gjort av et tyrkisk byggefirma, og prisen var over 20 millioner dollar.

## Historie
Da den første tsjetsjenske presidenten, Akhmad Kadyrov, var i Tyrkia noen år før sin død, så han en moské han likte godt. Han lovte da at en tilsvarende moské ville bli bygget i Groznyj. Han rakk ikke å oppfylle løftet før sin død, men sønnen hans, Ramzan Kadyrov, sørget for at moskéen ble bygd etter at han ble president.

## Referanser


## Eksterne lenker
*
Strandfly

**Strandfly** (*Thalpophila matura*) er en sommerfugl som tilhører familien nattfly (Noctuidae). Den finnes langs kysten til Rogaland i Norge.

## Utseende
Et middelsstort (vingespenn 35–42 mm), gråspraglete nattfly. Forkroppen (thorax) er grønnaktig grå med smale, svarte linjer som danner en klokkeformet figur på ryggen. **Forvingen** er grå- eller brunaktig med markerte tegninger. Nyre- og ringmerkene er lyse og markerte, under ringmerket er det en kort, mørk lengdestrek. Vingene har en svart og hvit tverrstripe nær roten og en i vingens ytre del. Langs ytterkanten er det en rad av pileformede (spissen vender innover), svarte flekker. **Bakvingen** er blekgul med grå ytterkant. 
## Levevis
Strandflyet finnes på tørre enger og på havstrender, der larvene lever på ulike gress. Larven overvintrer. De voksne sommerfuglene flyr om natten i juli–august.

## Utbredelse
Arten forekommer i Nord-Afrika og i Europa, bortsett fra lengst i nord, østover til Kaukasus. I Norge er den funnet langs kysten vestover til Klepp på Jæren.

## Kilder
* Norges sommerfugler – Strandfly http://www.toyen.uio.no/fagene/zoologi/insekter/norlep/noctuidae/matura.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/thalpophila_matura.html
* *Thalpophila matura* på UK moths: https://web.archive.org/web/20071108090915/http://www.ukmoths.org.uk/show.php?bf=2303
## Eksterne lenker
*
Meldefly

**Meldefly** (*Trachea atriplicis*) er en sommerfugl som tilhører familien nattfly (Noctuidae). Den er funnet på Sørlandet og det sørligste Østlandet i Norge, men er sjelden.

## Utseende
Et middelsstort (vingespenn 41 – 47 mm), grått og grønt nattfly. Arten er umiskjennelig på grunn av forvingens friskt grønne flekker. Forkroppen (thorax) er grønnaktig grå, lysere på sidene. Forvingen er grå med store, grønne flekker. Nyre- og ringmerkene er grønne, under dem er det et trapesformet, hvitt merke. Langs ytterkanten går det en uregelmessig, hvit siksak-linje. Bakvingen er lyst brungrå, lysere ved roten.

## Levevis
Arten lever på enger, strender og andre åpne områder. Larvene lever på melder (*[[Chenopodium]]* spp. og *[[Atriplex]]* spp.), syrer (*Rumex* spp.) og andre lave urter om høsten. De voksne sommerfuglene flyr om natten i juni – juli. Arten kan vandre en del.

## Utbredelse
Arten finnes i Europa, unntatt lengst i nord, og videre østover til Japan. I Norge forekommer den langs kysten fra Oslofjorden vestover til Kristiansand, det finnes dessuten et isolert funn fra Koppang i Hedmark.

## Kilder
* Norges sommerfugler – Meldefly http://www.toyen.uio.no/fagene/zoologi/insekter/norlep/noctuidae/atriplicis.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/trachea_atriplicis.html
* *Trachea atriplicis* på UK moths: https://web.archive.org/web/20080520032308/http://ukmoths.org.uk/show.php?bf=2304
## Eksterne lenker
*
Lyktebærerfly

**Lyktebærerfly** (*Euplexia lucipara*) er en sommerfugl som tilhører familien nattfly (Noctuidae). Den finnes over hele Sør-Norge.

## Utseende
Et middelsstort (vingespenn 32 – 36 mm), brunlig nattfly med et karakteristisk vingemønster. Forkroppen er mørkgrå. **Forvingen** er lyst brungrå med et bredt, mørkt brungrått tverrbånd i midten. Den er også mørkgrå langs den litt bølgete ytterkanten. Nyremerket er skinnende hvitt, dette er "lykten" i det norske navnet og også i det latinske artsnavnet. Ringmerket er brungrått, lysere enn det omkringliggende området. **Bakvingen** er brungrå, lysere ved roten, med en hvit flekk i bakhjørnet.

## Levevis
Arten finnes i løv- og blandingsskog, i skogkanter og i hager. Larven kan finnes på mange ulike urter, busker og trær. De voksne sommerfuglene fly om natten i mai – juli og kommer gjerne til lys.

## Utbredelse
Lyktebærerflyet forekommer i Nord-Afrika, i det meste av Europa og videre østover til Kina, Korea og Japan. I Norge er den vanlig over hele Sør-Norge.

## Kilder
* Norges sommerfugler – Lyktebærerfly http://www.toyen.uio.no/fagene/zoologi/insekter/norlep/noctuidae/lucipara.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/euplexia_lucipara.html
* *Euplexia lucipara* på UK moths: https://web.archive.org/web/20071019024856/http://ukmoths.org.uk/show.php?bf=2305
## Eksterne lenker
*
Taggvingefly

**Taggvingefly** (*Phlogophora meticulosa*) er en sommerfugl som tilhører familien nattfly (Noctuidae). Denne umiskjennelige arten er vanlig i Sør-Norge noen år, sjelden andre.

## Utseende
Et ganske stort (vingespenn 47 – 52 mm), slankt og smalvinget nattfly. Arten kan ikke forveksles med noen andre. Både kropp og vinger har vanligvis et markert, rosa skjær hos nyklekte eksemplarer. Forkroppen er kledt med lange, lyst gulbrune hår som danner en høy krage bak hodet. Forvingen er lang og smal, med tannet ytterkant. I hvile holdes den delvis opprullet og vingespissen stikker da bakover som "frakkeskjøter". Vingen har et bredt, V-formet, brunt tverrbånd, dette er lysere midt i med en liten, trekantet, brun kjerne. Bakvingen er silkeaktig lyst gråbrun med to smale, brune tverrbånd.
Larven er naken og blekgrønn på farge.

## Levevis
Denne arten kan sannsynligvis foreta lange vandringer, noen år er den ganske tallrik i Sør-Norge, andre år sjelden. Larvene lever på ulike urter, spesielt nesle (*Urtica* spp.) og tvetann (*Lamium* spp.). De voksne sommerfuglene kan påtreffes fra mai til oktober, i Norge er de vanligst om høsten. De har minst to generasjoner hvert år.

## Utbredelse
Taggvingeflyet finnes i Nord-Afrika, på Azorene, i det meste av Europa og videre østover til Turkmenistan. I Norge er den funnet nord til Lom i Oppland og Sogn og Fjordane, hyppigst ved kysten, mer sporadisk i innlandet.

## Kilder
* Norges sommerfugler – Taggvingefly http://www.toyen.uio.no/norlep/fagene/zoologi/insekter/noctuidae/meticulosa.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phlogophora_meticulosa.html
* *Phlogophora meticulosa* på UK moths: https://web.archive.org/web/20071024085759/http://www.ukmoths.org.uk/show.php?bf=2306
## Eksterne lenker
*
Jorma Etelälahti

**Jorma Etelälahti** (født 17. november 1951 i Toivakka) er en tidligere finsk kombinertløper.

Under VM 1982 i Oslo var han med på å ta sølv i lagøvelsen, sammen med Jouko Karjalainen og Rauno Miettinen.

## Meritter
* 1982 Sølv i lagøvelsen i kombinert (hopping i normalbakke K90 + 3 x 10&nbsp;km stafett)

## Referanser


## Eksterne lenker
*
Ladislav Rygl (1947–2024)

**Ladislav Rygl** (1947–2024) var en tsjekkoslovakisk kombinertløper.

Han vant gull i kombinertøvelsen under VM 1970 i Vysoke Tatry. 

Han deltok to ganger i OL:
* Grenoble 1968 – 16.-plass
* Sapporo 1972 – 16.-plass

Sønnen Ladislav var også i verdenstoppen i kombinert i en årrekke på 1990- og 2000-tallet

## Referanser


## Eksterne lenker
*
Look Sharp!

***Look Sharp!*** er Roxettes andre studioalbum, utgitt 19. oktober 1988. 

«Dressed for Success», «Changes», «Listen to Your Heart», «Dangerous» og «The Look» ble utgitt som singler. Albumet var Roxettes store gjennombrudd internasjonalt, og singelen «The Look» toppet singellistene i blant annet Sverige, Australia, Sveits, Norge, New Zealand, Tyskland og USA. «The Look» var Roxettes første topplassering på Billboard Hot 100. «Listen to Your Heart» var Roxettes andre topplassering på Billboard Hot 100. «Dangerous» kom på andreplass på Billboard Hot 100.

Albumet har solgt i overkant av 9 millioner eksemplarer.

## Sporliste
#«The Look»
#«Dressed for Success»
#«Sleeping Single»
#«Paint»
#«Dance Away»
#«Cry»
#«Changes»
#«Dangerous»
#«Half a Woman, Half a Shadow»
#«View From a Hill»
#«I Could Never (Give You Up)»
#«Shadow of a Doubt»
#«Listen to Your Heart»

## Kilder
* 

## Eksterne lenker
*
Raggfly

**Raggfly** (*Hyppa rectilinea*) er en sommerfugl som tilhører familien nattfly (Noctuidae). Den er funnet over hele Norge.

## Utseende
Et middelsstort (vingespenn 35 – 40 mm), forholdsvis langvinget, gråspraglete nattfly. Vingenes fargemønster er karakteristisk. Forkroppen er lysgrå i midten, svart på sidene. Bakkroppen er grå med en svart midtstripe i den fremre delen. **Forvingen** er gråaktig med et bredt, brunt midtfelt. Innerkanten av dette feltet danner et grovtannet siksak-mønster, i den bakre delen går det en tykk, svart lengdestrek tvers over feltet. Ellers er det to svarte lengdestreker ved roten av vingen og fire langs den fremre delen av ytterkanten. I den bakre delen av ytterkanten er det en hvit tverrlinje som fremst danner en pileformet (spissen innover) flekk. **Bakvingen** er grå, litt lysere ved roten.

## Levevis
Raggflyet finnes i bar- og blandingsskog og på myrlendte steder. Larven kan finnes på blokkebær (*Vaccinium uliginosus*), små bjørker (*Betula* spp.), på vier (*Salix* spp.) og på bringebær og bjørnebær og andre arter i bjørnebærslekta (*Rubus*). Larvene vokser på ettersommeren og overvintrer som fullvoksen larve i et spinn på bakken. De voksne sommerfuglene flyr om natten i juni – juli.

## Utbredelse
Raggflyet finnes i Nord- og Mellom-Europa og videre østover til stillehavskysten i Sibir. I Norge er den vanlig nord til Nord-Trøndelag, og er funnet mer spredt nord til Alta i Finnmark.

## Kilder
* Norges sommerfugler – Raggfly http://www.toyen.uio.no/fagene/zoologi/insekter/norlep/noctuidae/rectilinea.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hyppa_rectilinea.html
* *Hyppa rectilinea* på UK moths: https://web.archive.org/web/20071019051451/http://ukmoths.org.uk/show.php?bf=2320
## Eksterne lenker
*
Varden (Runde)

**Varden** (også kalt **Rundevarden** og **Vardane**) er en fjelltopp på øyen Runde i Herøy kommune i Møre og Romsdal. Det har en høyde på 332 meter over havet og er den høyeste toppen på Rundefjellet. Fjellet ligger omtrent rett over stedet det Rundebrua kommer til land på øyen.

## Referanser
Otokar Cobra

**Cobra** er et lettpansret kjøretøy utviklet og produsert av tyrkiske Otokar, med mange komponenter fra amerikanske HMMWV.

Cobra er i tjeneste i Algerie, Bahrian, Georgia (100), Maldivene (5), Nigeria (193), Pakistan, Slovenia (10), Tyrkia (481) og De forente arabiske emirater.

## Referanser


## Eksterne lenker
*
Ryan Seacrest

**Ryan John Seacrest** (født 24. desember 1974) er en Emmy Award-nominert amerikansk media-personlighet, TV-produsent og programleder.

Ryan Seacrest ble født i Dunwoody Georgia, som sønn av Constance Marie, født Zullinger, og advokaten Gary Lee Seacrest. Han har en yngre søster, Meredith.

Han var programleder for den amerikanske TV-sendte sangkonkurransen *[[American Idol]]*. Han er også programleder for nyhets-underholdningsprogrammet *[[E!]]* og det årlige *Dick Clark's New Year's Rockin' Eve* på ABC. I tillegg til TV er han programleder for flere radio-program: *On Air with Ryan Seacrest* på KIIS-FM i Los Angeles, *American Top 40* på Premiere Radio Networks, og *The Entertainment Edge* på The One Network i Storbritannia.

I april 2005 fikk Seacrest en stjerne på Hollywood Walk of Fame i en alder av 30 år. Seacrest hadde en mindre cameo i filmen Knocked Up fra 2007, med Seth Rogen og Katherine Heigl i hovedrollene. I 2011 fikk han en rolle i den romantiske filmen New Year's Eve.

## Referanser


## Eksterne lenker
* 
* 
*
Nopco Paper Technology

**Nopco Paper Technology** er en kjemisk bedrift med hovedkontor i Drammen. Lager prosess- og spesialkjemikalier, spesielt til papir- og celluloseindustrien. Firmaet er markedsleder i Europa for prosesskjemikalier til produksjon av cellulosemasse og papirgjenvinning (pr 2008). Ligger blant topp 5 innen spesialkjemikalier til papirfremstilling og papirbestrykning.

Nopco Paper Technology har produksjonsenheter i Drammen, utenfor Barcelona i Spania og i Valkeakoski i Finland. I Düsseldorf i Tyskland finnes i tillegg et kompetansesenter for deinking.

## Produktportefølje
Hovedproduktene er skumdempere, kollektorer til deinking, additiver til papirbestrykning, systemrengjøringsmidler, dispergeringsmidler, inkrustinhibitorer (komplekseringsmidler) og biocider

Pionerer innen silikonkjemi til papir- og celluloseproduksjon. Utviklet silikonskumdempere for fremstillingsprosessene av papirmasse allerede i 1990 og silikonbaserte kollektorer til deinking i 2002.

## Historie

## Eksterne lenker
* Nopco Paper Technology (engelsk)
* Chemret (engelsk)
Ladislav Rygl (1976)

**Ladislav Rygl** (født 15. mai 1976 i Vrchlabí) er en tsjekkisk kombinertløper.

Ladislav Rygl konkurrerte internasjonalt fra 1995 til 2006 og var i flere år landets suverent beste kombinertløper. I løpet av karrieren vant han tre renn i verdenscupen og stod på seierspallen 13 ganger.

Fra 1999 til 2001 konkurrerte han helt i toppen av verdenscupen, og oppnådde i denne perioden mange topp 10-plasseringer. Rygls styrke (spesielt mot slutten karrieren) lå hovedsakelig i langrennsløypa. I store mesterskap oppnådde ikke Rygl topplasseringer, sjetteplassen under VM 2001 i Lahtis ble hans beste resultat.

Ladislav Rygl er sønn av den tidligere kombinertløperen Ladislav Rygl, som ble verdensmester i kombinert i 1970 i Vysoke Tatry.

## Referanser


## Eksterne lenker
*
Ladislav Rygl

**Ladislav Rygl** er navnet til flere personer:

*Ladislav Rygl (1947–2024), verdensmester i kombinert i 1970
*Ladislav Rygl (1976), kombinertløper i verdenseliten på 1990- og 2000-tallet, sønn av ovenstående
FNSS Pars

**Pars** (tyrkisk for leopard) er et familie hjulgående pansrede personellkjøretøyer fra tyrkiske FNSS.  De er tilgjengelige i 4&times;4, 6&times;6, 8&times;8 og 10&times;10.  Utviklingen skjedde i samarbeid med amerikanske General Purpose Vehicles.  Pars er i tjeneste for den tyrkiske hæren.

## Referanser


## Eksterne lenker
* 
* FNSS offisiell hjemmeside (tyrkisk, engelsk)
* General Purpose Vehicles offisiell hjemmeside (engelsk)
Copa América Femenina

**Det Søramerikanske mesterskap for kvinner**, Sudamericano Femenino, er hovedturneringen for landslag for kvinner i fotball blant medlemmene av CONMEBOL. I tillegg til å være et mesterskap som avgjør hvilket landslag som er best i fotball, fungerer Sudamericano Feminino som en kvalifisering til VM. Derfor er mesterskapet plassert omtrent hvert fjerde år og enten samme år som eller året før VM.

I de første to turneringene ble bare vinneren kvalifisert til VM, mens i det tredje mesterskapet, i 1998, gikk vinneren til VM og nummer to til kvalifisering mot et lag fra CONCACAF. I 1998 var det Mexico. Fra og med det fjerde mesterskapet var de to beste lagene sikret plass i VM. I samtlige turneringer hittil har det vært Argentina og Brasil.

## Turneringsoversikt

## Se også
* Internasjonale landslagskonkurranser i fotball for kvinner
* Liste over kvinnelandslag i fotball

## Referanser
Joyride

***Joyride*** er Roxettes tredje studioalbum, utgitt i mars 1991. 

«Joyride», «Fading Like a Flower (Every Time You Leave)», «The Big L.», «Spending My Time», og «Church of Your Heart» ble utgitt som singler. 

Singelen «Joyride» toppet singellistene i blant annet Sverige, Nederland, Canada, Belgia,  Australia, Sveits, Norge, Tyskland og USA. Singelen «Joyride» var Roxettes tredje topplassering på Billboard Hot 100.

«Fading Like a Flower (Every Time You Leave)» kom på andreplass på Billboard Hot 100.

«Soul Deep» er tidligere utgitt på albumet *[[Pearls of Passion]]* fra 1986.

Albumet har solgt i overkant av 12 millioner eksemplarer.

## Sporliste

# «Joyride»
# «Hotblooded»
# «Fading Like a Flower (Every Time You Leave)»
# «Knockin' On Every Door»
# «Spending My Time»
# «I Remember You»
# «Watercolours In The Rain»
# «The Big L»
# «Soul Deep»
# «(Do You Get) Excited?»
# «Church Of Your Heart»
# «Small Talk»
# «Physical Fascination»
# «Things Will Never Be The Same»
# «Perfect Day»

## Eksterne lenker
*
Junior (musikkalbum)

***Junior*** er musikkduoen Röyksopps tredje studioalbum, lansert 23. mars 2009. 

Albumet beskrives som en blanding av det musikalske uttrykket fra de to forrige studioalbumene, *[[Melody A.M.]]* og *[[The Understanding]]*. Artister som har medvirket på albumet er Robyn, Lykke Li, Karin Dreijer Andersson og Anneli Drecker.

Röyksopp slapp den første singlen fra albumet, «Happy Up Here», 9. januar 2009 på BBC Radio 1.

## Sporliste
Alle sanger er skrevet av Svein Berge og Torbjørn Brundtland; medvirkende er oppført i parentes.
# «Happy Up Here» (George Clinton, Jr., Garry Shider, Bernard Worrell) – 2:43
#*Inneholder en sample av «Do That Stuff» av Parliament (George Clinton, Jr., Garry Shider, Bernard Worrell)
# «The Girl and the Robot» (Robyn) – 4:28
# «Vision One» (Anneli Drecker, Yusuke Chiba, Shinichi Osawa) – 4:59
#*Sangen er en engelskspråklig versjon av Röyksopps remix av «Sing a Song» av Eri Nobuchika (Yusuke Chiba, Shinichi Osawa)
# «This Must Be It» (Karin Dreijer Andersson) – 4:41
# «Röyksopp Forever» (David Foster, Ted Lewis) – 4:59
#*Inneholder en sample av «Suites for My Lady» av Skylark (David Foster, Ted Lewis)
# «Miss It So Much» (Lykke Li) – 5:01
# «Tricky Tricky» (Dreijer Andersson) – 5:59
# «You Don't Have a Clue» (Drecker) – 4:33
# «Silver Cruiser» – 4:36
# «True to Life» (Drecker) – 5:50
# «It's What I Want» – 3:06

;Japansk versjon
#«Were You Ever Wanted» (Lykke Li) – 5:37

;iTunes-versjon
#«Across the Graveyard» – 4:23

## Medvirkende
*Svein Berge – synth, vokal
*Torbjørn Brundtland – synth, vokal
*Robyn – vokal (spor 2: «The Girl And The Robot»)
*Anneli Drecker – vokal (spor 3: «Vision One», spor 8: «You Don´t Have A Clue», og spor 10: «True To Life»)
*Karin Dreijer Andersson – vokal (spor 4: «This Must Be It», og spor 7: «Tricky Tricky»)
*Lykke Li – vokal (spor 6: «Miss It So Much», spor 12: «Were You Ever Wanted»)

## Referanser


## Eksterne lenker
*
Junior

**Junior** (fra latin – «yngre») kan vise til:

*Leovegildo Lins da Gama Júnior – en brasiliansk fotballspiller, vanligvis kalt *Júnior* 
*''Junior'' (musikkalbum) – et Röyksopp-album
**[[Junior (film)|Junior]]* – amerikansk film fra 1994 med Arnold Schwarzenegger
*Junior (navn) – et engelsk mannsnavn
Tourism

***Tourism*** er Roxettes fjerde studioalbum, utgitt i august 1992. 

«How Do You Do?», «Queen of Rain» og «Fingertips» ble utgitt som singler.  Albumet inneholder både konsertversjoner av tidligere utgitte låter og nytt materiale. Singelen «How Do You Do?» toppet singellisten i Norge og oppnådde en andreplass i blant annet Tyskland,  Østerrike, Sveits og Sverige. På den engelske singelisten kom «How Do You Do?» på en 13.-plass og «Queen of Rain» på en 28.-plass. «So Far Away» er tidligere utgitt på albumet *[[Pearls of Passion]]* fra 1986. Albumet har solgt i overkant av 5 millioner eksemplarer.

## Sporliste
#«How Do You Do?» (Studio: Halmstad & Stockholm)
#«Fingertips» (Studio: Rio de Janeiro)
#«The Look» (Live: Sydney)
#«The Heart Shaped Sea» (Studio: Los Angeles)
#«The Rain» (Studio: Stockholm)
#«Keep Me Waiting» (Studio: Stockholm)
#«It Must Have Been Love» (Live: Santiago/Studio: Los Angeles)
#«Cinnamon Street» (Studio: Stockholm & Köpenhamn)
#«Never Is a Long Time» (Nattklubb: São Paolo)
#«Silver Blue» (Studio: Stockholm)
#«Here Comes the Weekend» (Hotellrom: Buenos Aires)
#«So Far Away» (Hotellrom: Buenos Aires)
#«Come Back (Before You Leave)» (Studio: Stockholm)
#«Things Will Never Be the Same» (Live: Zürich)
#«Joyride» (Live: Sydney)
#«Queen of Rain» (Studio: Stockholm)

## Eksterne lenker
*
Lilija Jefremova

**Lilija Mykolajivna Jefremova** (ukrainsk Лілія Миколаївна Єфремова, født 15. april 1977 i Tsjeboksary, Tsjuvasjia) er en russisk-belarusisk-ukrainsk tidligere skiskytter.

Hennes største suksess er bronsemedaljen hun tok på sprinten under OL 2006 i Torino.

## Referanser


## Eksterne lenker
*
Chiles kvinnelandslag i fotball

**Chiles kvinnelandslag i fotball** representerer Chile i internasjonal fotball. 

Chile har vært med i Sudamericano Femenino siden starten. I den første turneringen endte de på andreplass av tre lag, godt bak Brasil, men også foran Venezuelas kvinnelandslag i fotball. I neste mesterskap gikk det også bra, da ble det riktignok en tredjeplass bak nykommeren Argentina etter et knepent ettmålstap mot akkurat dem. Deretter gikk det dårligere for Chile ettersom mesterskapene økte i antall og seriøsitet. De havnet sist i sin gruppe i de to siste mesterskapene, og Chile har aldri vært med i Pan-American games. Imidlertid er det grunn til forsiktig optimisme på vegne av U17 og U20-landslagene, som har gjort god innsats regionalt, om enn det ble tre tap for Chiles U20-landslag i VM for U20-landslag på hjemmebane i 2008.

Chile spilte ikke kamper mellom 2006 og 2009, og falt derfor ut av FIFA-rankingen, hvor de hadde ligget rundt 50.-plass. Chile spilte imidlertid seks vennskapskamper i november og desember 2009, og tok en seier: 1–0 mot 2007 års VM-kvartfinalist Kina, rangert omkring 40 plasser høyere. Chile tapte de øvrige fem kampene: tre mot Mexico, en mot Brasil og en mot Kina, og entret FIFA-rankingen igjen på 48.-plass.

## Referanser

## Eksterne lenker
*
Provinser i Hellas

En **provins** (gresk: επαρχία, *eparkhía*) var inntil den greske kommunereformen av 1997 („Ioannis Kapodistrias-programmet“ eller Σχέδιο Καποδίστρια, *Skhedio Kapodistria*) forvaltningsenheten under prefekturnivået (νομός, *nomos*). Enkelte kommuner var ikke del av en provins, men ved siden av provinsene direkte underordnet prefekturet. I prefekturet Attika var det en provins som omfattet hovedstaden Athen med forsteder og som strakte seg utover det attiske prefekturområdet. Som følge av opprettelsen av tallrike arealmessig store kommuner mistet provinsene sin betydning og ble i 1999 avskaffet. På provinsnivå fantes følgende 147 områder:

¹ Bykommunene Hydra og Samothraki var provinsuavhengige kommuner
² Prefekturer uten videre inndeling i provinser
³ Munkerepublikken Athos innehar indre autonomi under den greske stats suverenitet

## Kilder

* geogr.eduportal.gr: Δήμοι και Κοινότητες της Ελλάδας (Word-Dokument, 232 KB)
* United Nations Group of Experts on Geographical Names: *Administrative Division of Greece* (Working Paper N° 95), New York 2000, (PDF, 1,3 MB)
Crash! Boom! Bang!

***Crash! Boom! Bang!*** er Roxettes femte studioalbum, utgitt i april 1994. 

«Sleeping in My Car», «Crash! Boom! Bang!», «Fireworks», «Run to You» og «Vulnerable» ble utgitt som singler. Singlen «Sleeping in My Car» toppet singellisten i Sverige, kom på en 14.-plass i England og en 50.-plass i USA. Albumet har solgt i overkant av 5 millioner eksemplarer.

## Sporliste
# «Harleys & Indians (Riders in the Sky)»
# «Crash! Boom! Bang!»
# «Fireworks »
# «Run to You »
# «Spending My Time»
# «Sleeping in My Car»
# «Vulnerable»
# «The First Girl on the Moon»
# «Place Your Love»
# «I Love the Sound of Crashing Guitars»
# «What's She Like?»
# «Do You Wanna Go the Whole Way?»
# «Lies»
# «I'm Sorry»
# «Love Is All (Shine Your Light on Me)»
# «Go to Sleep»

## Eksterne lenker
*
Krol Ko

**Krol Ko** (khmer: ប្រាសាទក្រោលគោ) i Angkor, Kambodsja, er et buddhistisk tempel bygget på slutten av det 12. århundre i kong Jayavarman VIIs regjeringstid. Det er nord for Neak Pean, omtrent midtveis mellom Preah Khan og Ta Som.

Krol Ko er et lite tempel, de indre av de to veggene som omgir tempelet måler bare 35 x 25 meter, og det er kun den innerste som har en gopura. Denne befinner seg på østveggen. Tempelet er i dårlig forfatning, blant annet har det sentrale tårnet rast sammen. 

## Kilder
*Freeman, Michael and Jacques, Claude (1999).  *Ancient Angkor*. River Books. ISBN 0-8348-0426-3.
Møte ved milepelen

***Møte ved milepelen*** er en roman av den norske forfatteren Sigurd Hoel, utgitt i 1947. Hoel ble belønnet med den første Takk for boken-prisen for boken i 1948.

Romanen er en studie i svik, først en drøfting av hvilke omstendigheter som førte til at noen nordmenn ble landssvikere under annen verdenskrig, etterhvert også en studie i kjærlighet og kjærlighetssvik. Hovedpersonen i romanen er en bankrevisor og hjemmefrontmann på 47 år – kjent som «den plettfrie». Han gjør opp regning med sitt eget og sine gamle omgangsvenners liv og utvikling. I en tilsynelatende springende, dokumentaraktig stil skuer han bakover i tid, og skildrer sine likemenn og -kvinner: ensomme bondestudenter i et samfunn i brytninger. 

Hans analyse av de andres svik, sett i lys av hans egen tilsynelatende tapperhet fører ham også inn i en analyse av sitt eget liv og sine egne verdier. Han, som kalles «den plettfrie» av vennene, erkjenner at hans eget kjærlighetssvik har vært medvirkende til andres nederlag og svik når han møter igjen sin egen sønn som torturist i nazistenes tjeneste. Han tar også opp til vurdering sin egen kjærlighetsevne.

Romanen regnes blant Hoels beste, og Philip Houm skriver om den at «Når det gjelder motiver og idéer er den den rikeste av alle norske bøker om krigsårene; ingen annen bok har tatt opp okkupasjonstidens psykologiske stoff med en slik intellektuell bredde og energi. Og den er blottet for skråsikkerhet.»

## Referanser




## Eksterne lenker
*
Rarities (Roxette-album)

***Rarities*** er et samlealbum av Roxette, utgitt i februar 1995.

Albumet ble kun utgitt i Japan og Sør-Amerika. Albumet inneholder låter som tidligere kun har vært utgitt på singler, remixer og liveversjoner. 

## Sporliste
# «Vulnerable» *(singelversjon)*
# «Fingertips '93» *(ny versjon)*
# «Dressed for Success» *(Look Sharp! U.S. mix)*
# «Joyride» *([[MTV Unplugged]]-versjon)*
# «The Look» *(MTV Unplugged-versjon)*
# «Dangerous» *(MTV Unplugged-version)*
# «The Sweet Hello, The Sad Goodbye»
# «The Voice»
# «Almost Unreal» *(Demo / Februar 1993)*
# «Fireworks» *(Jesus Jones Remix)*
# «Spending My Time» *(Electric Dance Remix)*
# «One Is Such a Lonely Number» *(Demo / September 1987)*

## Eksterne lenker
*
Tannet perikumfly

**Tannet perikumfly** (*Actinotia polyodon*) er en sommerfugl som tilhører familien nattfly (Noctuidae). Denne karakteristiske arten er forholdsvis vanlig i lavlandet i Sør-Norge.

## Utseende
Et middelsstort (vingespenn 31 – 35 mm), kraftig bygd, brunlig nattfly, vingene med dominerende, lyse lengdestriper. Arten kan ikke forveksles med noe annet norsk nattfly. Forkroppen er gråbrun med lyse striper på sidene, bakkroppen gråbrun med en mørk midtstripe. Forvingen er mørkt brunlig med brede, gulhvite lengdestriper som delvis går ut til ytterkanten. Nyremerket er stort og kommaformet, kantet med hvitt i den bakre delen. Ytterkanten er litt tannet, med gulhvite kileflekker. Bakvingen er lys gråbrun, mørkere ytterst. Vingene har ofte et rosa skjær.

## Levevis
Arten finnes på blomsterenger og lysninger i skogen. Larvene lever på blomster og frøemner av perikum (*Hypericum* spp.). Den overvintrer vanligvis som puppe. De voksne sommerfuglene flyr fra slutten av mai til juli, av og til er det også en delvis, andre generasjon som flyr i august – september.
 
## Utbredelse
Den er utbredt i Europa, bortsett fra lengst i sør og nord, og videre østover til Japan og Korea. I Norge forekommer den i lavlandet nord til Nordmøre.
## Kilder
* Norges sommerfugler – Tannet perikumfly http://www.toyen.uio.no/fagene/zoologi/insekter/norlep/noctuidae/polyodon.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/actinotia_polyodon.html
* *Actinotia polyodon* på UK moths: https://web.archive.org/web/20071023003247/http://ukmoths.org.uk/show.php?bf=2097
## Eksterne lenker
*
Kystperikumfly

**Kystperikumfly** (*Chloantha hyperici*) er en sommerfugl som tilhører familien nattfly (Noctuidae). Den er ganske sjelden i Norge.

## Utseende
Kystperikumfly har et middelsstort vingespenn (28 – 32 mm) med kraftig, grått og svart nattfly. Forkroppen er mørk grå med lyse sidestriper, bakkroppen lyst grå. Forvingen er lys grå med svarte tegninger, blant annet en bred, svart strek ved roten med et lyst felt over. Området mellom ringmerket og nyremerket er også svart, og det er flere svarte tegninger i vingens ytre del. Vingefrynsene er vekselvis svarte og lysgrå. Bakvingen er grå, lysere ved roten.

## Levevis
Arten finnes helst på varme, solåpne steder. Larvene livnærer seg på planten perikum (*Hypericum* spp.). Biotopen er strandenger der planten vokser. Kystperikumfly formerer seg med to generasjoner hver sommer, som flyr i mai – juni og i juli – august. Den overvintrer som puppe.

## Utbredelse og rødlistevurdering
Arten lever i Mellom- og Sør-Europa, og i Midtøsten. Dessuten er det en isolert forekomst i Sør-Skandinavia, som trolig er en relikt fra varmere tider. 

Artens utbredelsesområde i Norge er en kort kyststrekning mellom Tvedestrand i Aust-Agder og Porsgrunn i Telemark der den er blitt påvist på tre lokaliteter. I senere år er arten kun funnet på Sandøya i Porsgrunn, og etter år 2000 er det ingen funn. På grunn av alle påvirkningene i strandsonen, som hyttebygging og tilrettelegging for ferieaktiviteter som bading og båtliv, er denne sjeldne arten sårbar. Det foregår en reduksjon og fragmentering av egnede habitater. 

Arten rødlistes i 2021 som kritisk truet CR.

## Referanser




## Kilder
* Norges sommerfugler – Kystperikumfly http://www.toyen.uio.no/fagene/zoologi/insekter/norlep/noctuidae/hyperici.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/chloantha_hyperici.html
* *Chloantha hyperici* på UK moths: https://web.archive.org/web/20071019031951/http://ukmoths.org.uk/show.php?bf=2097a

## Eksterne lenker
*
Sigdringfly

**Sigdringfly** (*Ipimorpha retusa*) er en sommerfugl som tilhører familien nattfly (Noctuidae). Den er funnet påå den sørlige delen av Østlandet i Norge.

## Utseende
Et middelsstort (vingespenn 27 – 32 mm), mørkt brunlig nattfly, forvingen er karakteristisk innbuktet bak spissen og dermed litt sigdformet. Forkroppen er mørkbrun, forvingen er mørk brunlig, ofte med litt olivengrønt skjær. Den har to lyse tverrbånd og merkerte, hvitrandete nyre- og ringmerker. Ytterkanten er markert innbuktet. Bakvingen er brungrå.

## Levevis
Arten lever på fuktige steder der det vokser viere (*Salix* spp.), særlig selje (*Salix caprea*) og istervier (*Salix pentandra*), som er larvenes vanligste næringsplanter. Larvene lever i greinspissene på nøringsplanten og spinner sammen skuddene. Arten overvintrer som egg. De voksne sommerfuglene flyr i juli – august.

## Utbredelse
Den finnes i Europa, unntatt lengst i nord, og videre østover til Japan. I Norge er den bare funnet på Østlandet nord til Oslo.

## Kilder
* Norges sommerfugler – Sigdringfly http://www.toyen.uio.no/fagene/zoologi/insekter/norlep/noctuidae/retusa.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/i/ipimorpha_retusa.html
* *Ipimorpha retusa* på UK moths: https://web.archive.org/web/20071030080241/http://www.ukmoths.org.uk/show.php?bf=2311
## Eksterne lenker
*
Osperingfly

**Osperingfly** (*Ipimorpha subtusa*) er en sommerfugl som tilhører familien nattfly (Noctuidae). Den er vanlig på Sørlandet og Østlandet i Norge.

## Utseende
Et middelsstort (vingespenn 28 – 34&nbsp;mm), kraftig, gråaktig nattfly. Den ligner på sigdringfly (*Ipimorpha retusa*), men forvingens ytterkant er mye mindre innbuktet enn hos denne. Forvingen er grå, gjerne med et brunlig eller olivengrønt skjær. Ytterkanten er vsakt innbuktet bak spissen. Vingen har tre lyse tverrbånd, det innerste ganske nær roten. de to innerste tverrbåndene har hvite buer på yttersiden. Nyre- og ringmerkene er lyskantede og tydelige. Bakvingen er grå, lysere mot roten.

## Levevis
Arten finnes i skog og skogkanter med osp (*Populus tremula*), som er larvenes næringsplante. De lever på skuddspissene, som de spinner sammen, i mai – juni. Arten overvintrer som egg. De voksne sommerfuglene flyr i juli – september.

## Utbredelse
Osperingfly finnes i Europa, og videre østover til Japan. I Norge er den vanlig på Sørlandet og Østlandet (unntatt den nordligste delen), på Vestlandet er den sjelden, men forekommer nord til Bergens-området.

## Referanser




## Kilder
* Norges sommerfugler – Vanlig ringfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* ''Svenska Fjärilar'', med bildegalleri
* ''Ipimorpha subtusa'' på UK moths

## Eksterne lenker
*
Gjenganger

**Gjenganger**, **gjenferd** eller **attergangar** (nynorsk) er en avdød som går igjen, det vil si viser seg for levende. Troen på gjengangere er kjent fra alle tider og i de fleste kulturer. Som oftest er det bare onde mennesker som går igjen, eller de som av en eller annen grunn ikke får fred i døden. Ordet kan brukes synonymt med spøkelse, både i form av en dødning som står opp fra graven og vandrer omkring med sitt morkne legeme, en rastløs ånd som viser seg som en skygge eller et drømmesyn uten fysisk kropp.

Begrepet «gjenganger», på dansk *genganger* eller *genfærd* og på svensk *gengångare*, knyttes ofte til skandinavisk folketro. I de norrøne sagaene er spøkelsene skildret som legemlige gjengangere.

## Eksempler
Eksempler på spesielle typer gjenganger i norsk tradisjon, er draugen gjenferdet etter en druknet fisker, og utburd er gjenferdet etter et udøpt barn som er satt ut for å dø. Fra folketroen kjennes også den døde mora som viser seg for å advare sine barns stemor.

Vampyrer er en type gjenganger som drikker blod fra levende. Av andre «udøde» skikkelser fra moderne folketro er zombier blitt vanlige i populærkulturen. I *[[fantasy]]*-spill og annet er skikkelsen *lich* (dannet av ordet «lik») en type udød skapning.

Dybbuk er i jødisk mytologi en sjelen etter en avdød og pga sine tidligere synder på rastløs jakt etter en levende person hen kan ta bolig i. En *[[yūrei]]* er en hvileløs sjel etter en avdød i japansk mytologi, mens *jiangshi* er en «hoppende» vampyr i kinesisk tradisjon.

Fantomer er sjelen etter avdøde som viser seg om et skinnbilde, mens bankeånder eller poltergeister kan tolkes som gjenferd som ytrer seg gjennom lyder og uro.

I spiritistisk tradisjon kan medier, personer som fungerer som mellomledd eller formidlingskanal, kommunisere med avdøde. I religiøs tradisjon finnes også troen på gjenoppstandelse etter døden.

## Se også
* Spøkelse
* Ånd
* Oppstandelse
* Udødelighet

## Referanser
Chadli Bendjedid

**Chadli Bendjedid** (født 14. april 1929 i Bouteldja nær Annaba, død 6. oktober 2012 i Alger) var Algeries president fra 9. februar 1979 til 11. januar 1992. 

## Liv og virke
### Bakgrunn
Bendjedid kom fra en bondefamilie av beskjedne midler. Han fikk sin skolegang i Bône og kom der i kontakt med det relativt kosmopolitiske byliv. 

### Soldat
Bendjedid tjenestegjorde i Frankrikes hær og kjempet i Indo-Kina da opprøret startet der i 1954, men sluttet seg til FNL ved begynnelsen av Algeries uavhengighetskrig. Han fikk støtte fra Houari Boumédiènne og ble utnevnt til militærkommandant i Oran i 1964. Etter uavhengigheten steg han i gradene og ble leder for andre militære region i 1964 og oberst i 1969. 

### Politiker
Han var så forsvarsminister fra november 1978 til februar 1979 og ble president etter Boumedienes død.

Bendjadid var en kompromisskandidat som kom til makten etter en kampvotering om partiledelse og presidentverv på den fjerde FLN-kongressen som ble hold 27. til 31. januar 1979. De som mest sannsynlig ville følge etter Boumédiènne, var Mohammad Salah Yahiaoui og Abdelaziz Bouteflika. Bouteflika hadde vært FN-ambassadør i 16 år og var et viktig medlem av Oujda-klanen. Han ble sett på som en pro-vestlig liberaler. Yahiaoui var tett knyttet til kommunistene. 

Som president reduserte Bendjedid statens rolle i økonomien og lettet regjeringens overvåkning av borgerne. Men sent i 1980-årene, da økonomien slo feil på grunn av raskt fallende oljepriser, ble det spenning mellom de som støttet Bendjedids økonomiske liberaliseringspolitikk og de som ville vende tilbake til en mer statisk modell. I oktober 1988 kom det til mellom  demonstrerende ungdommer som ropte slagord mot presidenten og militære styrker. Disse spredte seg til Oran, Annaba og andre byer og førte til flere hundre døde. Bendjediid ønsket da å innføre et flerpartisystem i landet. Men i 1992 intervenerte de militære og stoppet valget for å hindre at den islamistiske Front Islamique du Salut (FIS) fikk makt. De tvang Bendjedid fra makten. Dermed ble den lange og blodige borgerkrigen i Algerie innledet.

## Referanser


## Eksterne lenker
*